Van de Graaffov generator
<s>Van de Graaffov generator je vrsta elektrostatskog generatora koji zasniva svoj rad na električnoj influenciji (influencija, električna pobuda ili elektrostatička indukcija), a može postići vrlo visoke električne napone, i do 5 milijuna volti, zbog čega se upotrebljava za istraživanja u nuklearnoj fizici.</s><s>Glavni dio je široka beskrajna traka od nekog električnog izolatora.</s><s>Ona se kreće preko jednog gornjeg i jednog donjeg valjka.</s><s>Gornji dio trake ulazi u veliku šuplju metalnu kuglu.</s><s>Traka se na donjoj strani elektrizira trenjem ili se na nju prenosi elektricitet putem šiljaka (četkica) iz nekog izvora visokog električnog napona.</s><s>Taj se elektricitet kretanjem PVC trake prenosi u metalnu kuglu.</s><s>U kugli se nalaze šiljci (četkice) okrenuti prema traci i prenose elektricitet na kuglu, koji se zatim raspoređuje po površini kugle.</s><s>Neprestanim dovođenjem elektriciteta kugla postiže vrlo visoki električni napon prema Zemlji.</s><s>Van de Graaffov generator može se predočiti kao konstantni izvor struje spojen usporedno s kondenzatorom ili kao naponski izvor ogromnog unutarnjeg otpora.</s><s>Za ovaj generator potreban je dielektrični materijal.</s>

<s>Izumio ga je 1929. američki fizičar Robert J. Van de Graaff.</s>

<s>Izvori</s>

<s>Elektrotehnika</s>

